N-Kaap dalk 1ste met landelike veiligheidsplan | Netwerk24
Engelse weer teen Proteas?
Die moontlikheid is groot dat Engeland ’n tweede agtereenvolgende somer op Suid-Afrikaanse krieketvelde in aksie sal wees.
Twyfel oor Spele kan nog tot Mei 2021 voortsleep
Die Tokio-Spele se reëlingskomitee sê organiseerders sal minstens tot Japan se lente in 2021 die stand van die Covid-19-pandemie moet monitor voordat daar finaal besluit word of die sportskouspel kan voortgaan.
N-Kaap dalk 1ste met landelike veiligheidsplan
Deur Charné Kemp 15 Julie 2019 21:48
Joe Scholtz van Agri SA.Foto: Charné Kemp
Die Noord-Kaap sal die eerste provinsie wees wat Agri SA en die Fidelity-veiligheidsgroep se nuwe nasionale uitgebreide landbouveiligheidstrategie in werking stel, indien Joe Scholtz sy sin kry.
Scholtz is adjunkvoorsitter van Agri SA se nasionale veiligheidsafdeling en hoof van Agri Noord-Kaap se afdeling vir landelike veiligheid.
Volgens hom werk hulle saam met die polisie en binne die raamwerk van die wet. Die Noord-Kaapse Rooivleisprodusenteorganisasie (RPO) is ook by dié nasionale veiligheidsplan betrokke.
“Nasionale beheer van gestandaardiseerde veiligheidsnetwerke is meer suksesvol as onbetrokke klein veiligheidsgroeperings. Ons wil gemeenskappe laat inkoop om deel te wees van die netwerk.”
Hy sê veiligheid in landelike en dorpsgebiede behels nie net plaasaanvalle nie, maar misdaad in die algeheel.
“As jy alle misdade kan verminder, sal dit die aantal plaasaanvalle ook verminder.
“Ons grootste oogmerk met die plan is om alle gemeenskappe se leefruimte te beveilig, hetsy dit op ’n plaas, dorp of stad is. Ons moet die ekonomie en voedselsekerheid in landelike en stedelike gebiede met beter veiligheidsnetwerke beskerm.
“Die land en sy burgers moet aan netwerke gekoppel word sodat die beheerkamers voorkomend kan optree. Ons wil misdadigers op enige plek kan voorkeer. Indien ’n booswig ’n misdaad in Upington pleeg en binne tien ure na Johannesburg vlug, kan ons hom met ’n kameranetwerk met ’n toepassing wat voertuie of gesigte herken, vastrek.”
Selfs klein winkels in nedersettings moet met kameras toegerus word, want misdadigers “moet ook winkel toe gaan”.
Veiligheid in landelike en dorpsgebiede behels nie net plaasaanvalle nie, maar misdaad in die algeheel.
“ ’n Veedief moet op ’n tydstip ’n pad gebruik om sy buit te vervoer. Indien ons nasionale paaie en grondpaaie met kameras verbind is, kan diewe met valhekke of deur die polisie vasgetrek word. Motoriste moet by die beoogde valhekke, wat met kameras toegerus is, stilhou. Die valhek kan dadelik sluit indien dit as ’n verdagte voertuig gemerk word.”
Die plan sluit ook goedkoper veiligheidstoerusting soos alarmstelsels vir wonings of plase in. Volgens Scholtz ly pekanneut- en druiweboere veral onder diefstal.
Hulle oorweeg ook halsbande vir vee wat seine na die eienaar se foon stuur wanneer die vee se bewegings verdag is, en sensors aan heinings wat aandui waar en wanneer dit geknip word. “Ons sal plaaslike veiligheidsmaatskappye betrek indien hulle aan ons standaarde voldoen.
“Fidelity se dienste sluit ook gewapende reaksie-eenhede, ’n lugvleuel en gewapende patrollies en pantservoertuie in, waarby buurtwagte kan inskakel.”
Boere en huiseienaars kan ook opgelei word in wapenhantering, optrede tydens ’n aanval, en hoe om misdaadtonele te bewaar.
“Noord-Kaapse boere-unies het die verskillende planne in die oorhoofse strategie weke gelede begin bekend stel. Gemeenskappe kan hul eie behoeftes bepaal en daarvolgens uit verskillende planne kies. Daar is ook subsidies of afbetalingsplanne vir behoeftige gemeenskappe beskikbaar.”
Scholtz sê sakeleiers, dorpenaars en landbougemeenskappe in Kakamas, Upington en Hartswater is reeds besig om kwotasies vir verskillende veiligheidsplanne te verkry.
Hy maan mense om alle misdaad aan te meld, omdat die polisie lede in gebiede aanstel volgens die jongste misdaadstatistieke daar.
Meer oor: Agri Sa | Plaasaanvalle | Plaasveiligheid
‘Trane van dankbaarheid’
Leierboer meen toekoms lyk goed
‘Ons weet van geen vlugte wat landing geweier is’ – Dirco
Cyril nie tevrede met tekorte aan personeel, beddens in W-Kaap
Nie alle skole in Gauteng gereed, maar onderrig gaan voort
DAG 71: Dit was 'n risiko om verbod op alkohol te lig, sê Cyril